Տան ճնշող մթնոլորտից խույս տալու համար, Վարդանը մասնակցում էր մայրաքաղաքի տարբեր հայկական կազմակերպությունների հավաքներին, կազմում էր Իթթիհատի հանցագործների թղթապանակները, մասնակցում էր խաղաղության բանակցությունների նախապատրաստությանը, որոնք հավանաբար տեղի էին ունենալու Ֆրանսիայում։ Եվ երբ ուշ երեկոյան տուն էր վերադառնում, նախ հետաքրքրվում էր փոստով եկած նորություններով։ Թովմասին գտնելու հույսը, որ նրանք շարունակում էին փայփայել, նրանց միավորող միակ կապն էր։